***МОДЕЛ УГОВОРА О ПРУЖАЊУ УСЛУГА - ОДРЖАВАЊЕ ИНТЕГРИСАНОГ ИНФОРМАЦИОНОГ СИСТЕМА ХЕЛИАНТ-МОНЕО***

1. ДОМ ЗДРАВЉА „ДР БОШКО ВРЕБАЛОВ“ ЗРЕЊАНИН, Светосавска 31

(у даљем тексту: Наручилац) који заступа в.д. директора др Милан Миљуш

Матични број: 08877556

ПИБ број: 105110134

Жиро рачун: 840-19661-24 који се води код Управе за јавна плаћања

Тел/факс: 023/530-820, с једне стране

и

2. ................................................................................................ *(уписати назив и седиште привредног субјекта)*

(у даљем тексту: Пружалац услуге), којег заступа ............................................

матични број: .........................................

ПИБ: .......................................................

Жиро рачун: ..................................... који се води код .....................................

тел: ....................................., е-маил:......................................, с друге сране , са

Подизвођачима:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назив, седиште, матични број)

Учесницима у заједничкој понуди:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назив, седиште, матични број)

Закључују дана \_\_\_\_\_\_\_\_\_\_ године.

***УГОВОР О ПРУЖАЊУ УСЛУГА***

***- ОДРЖАВАЊЕ ИНТЕГРИСАНОГ ИНФОРМАЦИОНОГ СИСТЕМА ХЕЛИАНТ - МОНЕО***

**Уговор број:**

**ЈН БРОЈ ОП 12/23**

**УВОДНА НАПОМЕНА**

**Члан 1.**

Уговорне стране констатују:

- да је Наручилац на основу члана 52. Закона о јавним набавкама (''Службени гласник РС'', број 91/2019) и у складу Правилником о садржини конкурсне документације у поступцима јавних набавки („Сл. гласник РС“, број 21/21), спровео отворени поступак јавне набавке услуга - одржавање интегрисаног информационог система Хелиант – Монео, редни бр.12 у 2023.години, за потребе Дома здравља „Др Бошко Вребалов“ Зрењанин;

- да понуда Пружаоца услуге, дел.број Наручиоца \_\_\_\_\_\_\_\_\_\_од \_\_\_\_\_\_2023.године у потпуности одговара спецификацији из конкурсне документације, која се налази у прилогу Уговора и саставни је део Уговора.

- да је Наручилац у складу са чланом 146. Закона о јавним набавкама, на основу Одлуке о додели уговора број \_\_\_\_\_\_\_\_\_\_\_\_\_\_\_\_ од \_\_\_\_.\_\_\_\_. 2023. године и понуде Пружаоца услуге (зав.бр.Наручиоца) \_\_\_\_\_ од \_\_\_\_.\_\_\_\_. 2023. године, доделио уговор Пружаоцу услуге за пружање услуга – одржавање интегрисаног информационог система Хелиант -Монео .

**ПРЕДМЕТ УГОВОРА**

**Члан 2.**

Предмет овог Уговора су права, обавезе и услови коришћења интегрисаног информационог система Хелиант-Монео (у даљем тексту: Софтвер) од стране Наручиоца, као и права и обавезе Пружаоца услуге у погледу адаптивног и корективног одржавања Софтвера и начина интервенције у случају, евентуалног, хаваријског престанка рада.

*(опционо)* Пружалац услуге је извршење дела уговора поверио подизвођачу …......................................, и то по предмету/ у количини/ по вредности/ процентуално *(попуњава Наручилац на основу података из понуде Пружалац услугеа).*

Наручилац је сагласан да ће извршити плаћање непосредно подизвођачу за извршени део уговора, уколико подизвођач захтева да му се доспела потраживања плаћају непосредно. *(попуњава Наручилац на основу података из понуде Пружаоца услуге)*

Уколико није предвиђено непосредно плаћање подизвођачу, Наручилац ће поступити у складу са чланом 131. став 5. и 6. Закона о јавним набавкама

Пружалац услуге у потпуности одговара Наручиоцу за извршење уговорних обавеза, без обзира на учешће подизвођача.

*(опционо)* Уколико Пружалац услуге користи капацитете чланова групе привредних субјеката, сви чланови групе привредних субјеката у групи солидарно су одговорни за извршања уговора о јавној набавци.

**МОДУЛИ СОФТВЕРА**

**Члан 3.**

Предмет овог Уговора је одржавање интегрисаног информационог система Хелиант-Монео, који обухвата следеће функционалности:

* Здравствени електронски картон
* Специјалистичко - амбулантни прегледи
* Електронска фактура
* Администрација
* Статистичко извештавање
* Медицина рада
* Одељенска апотека
* ИЗИС
* Е-рецепт
* Aутоматско ажурирање шифарника
* Кадровска евиденција
* Обрачун зарада и накнада
* Основна средства и ситан инвентар
* Благајна
* Подршка комерцијалним пословима
* Робно - материјално пословање
* Финансије
* Уговори
* Интеграција са веб сервисима РФЗО
* Интеграција здравственог и пословног информационог система (са вођењем књиговодствене вредности залиха)
* еРачун

**ПРАВО НА НОВЕ ВЕРЗИЈЕ**

**Члан 4.**

Израда и издавање нових верзија Софтвера (са измењеним и допуњеним функционалностима Софтвера) врши се у следећим случајевима:

* У случају промене законске и друге регулативе које утичу на софтверске системе, у року који је у складу са законски дефинисаним терминима спровођења;
* Као резултат унапређења Софтвера у циљу исправљања откривених већих и мањих нерегуларности у раду, скривених мана и грешака;
* Као резултат унапређења Софтвера у циљу ефикаснијег рада и коришћења, као резултат властитих идеја и концепата Пружаоца услуге;

Пружалац услуге самостално одређује рок и период у коме ће израдити и издати сваку нову верзију Софтвера.

Право на нове верзије Софтвера подразумева да ће Наручиоцу бити на располагању нове верзије Софтвера. Путем сајта, Пружалац услуге ће информисати Наручиоца о новим верзијама Софтвера.

У случају проблема у раду Софтвера, проузрокованих грешком у испорученим новим верзијама Софтвера, трошкови инсталације нове верзије, као и евентуалне додатне корекције Софтвера падају на терет Пружаоца услуге. У осталим случајевима трошкови за инсталацију нових верзија, или подршку приликом инсталације нових верзија, падају на терет Наручиоца, а према ценовнику Додатног ангажмана сарадника пружаоца услуге.

**РЕДОВНА ПОДРШКА У КОРИШЋЕЊУ СОФТВЕРА**

**Члан 5.**

Редовна подршка у коришћењу Софтвера подразумева:

* Да Пружалац услуге Наручиоцу пружи подршку у редовном и несметаном коришћењу Софтвера: телефоном, факсом или електронском поштом, у циљу пружања одговора на свакодневне тешкоће или питања. Услуге техничке подршке не подразумевају обуку особља Наручиоца, нити помоћ у питањима покривена корисничким упутствима. У случају да се подршка врши на локацији Наручиоца, дневнице се обрачунавају према ценовнику Додатног ангажмана сарадника Пружаоца услуге.
* Услуге техничке подршке су доступне између 08:00 и 17:00 сати сваког радног дана, осим суботом, недељом и у дане празника, двема особама које је именовао Наручилац.
* Подршка изван времена дефинисаног претходним ставом или подршка особама које нису именоване од стране Наручиоца наплаћује се према ценовнику Додатног ангажмана сарадника Пружаоца услуге.
* Да у случају проблема у раду Софтвера, време одзива Пружаоца услуге буде као у табели:

| **Врста проблема** | **Опис проблема** | **Време одзива** |
| --- | --- | --- |
| **Критични** | Губитак кључних функционалности неопходних за обављање редовних дневних активности; грешке које проузрокују губитак података или оштећивање података; неисправност система која онемогућава Наручилацов рад; непостојање очигледног алтернативног решења за заобилажење уочене грешке у софтверу. | **8 сати** |
| **Озбиљни** | Софтвер је употребљив али са великим ограничењима; функција не ради као што је документовано; квар који озбиљно утиче на функционисање система; непостојање очигледног и/или једноставног алтернативног решења за заобилажење уочене грешке у софтверу. | **48 сати** |
| **Приметни** | Софтвер је оперативан, нема функционалних недостатака, али има озбиљна ограничења у флексибилности; софтвер је оперативан али постоје недостатци за која постоје позната и/или једноставна решења; лоша дијагностика порука о грешкама. | **5 радних дана** |
| **Споредни** | Софтвер је оперативан са мањим неудобностима у коришћењу; недостаје текст који се односи на поруку о грешци; козметички недостатци у софтверу; нема губитка функционалности или се проблеми могу окарактерисати као мањи губици у погледу функционалности; потребна измена софтверске документације. | **2 месеца** |

**НАПОМЕНА:** Како Пружалац услуге није преузео обавезу одржавања хардвера, рачунарске мреже, телекомуникационих линија, струјне или било које друге инсталације, Пружалац услуге нема обавезу да решава следеће групе проблема:

* Нестанци струје и проблеми произведени истим;
* Кварови и проблеми у функционисању инфраструктуре (хардверски кварови, квар мрежне опреме, проблеми у функционисању системског софтвера на серверима и/или радним станицама, проблеми у функционисању штампача и друге периферне опреме и сл);
* Прекиди телекомуникационих веза између локација, као и проблеми у локалној рачунарској мрежи на самој локацији;
* Креирање било каквог новог шифарника лека, лекара и слично. Наручилац ће имати потпуно аутономију да ауторизује произвољан број својих запослених да у сваком тренутку могу да ажурирају било какав податак у шифарнику.
* Да врши адаптивно одржавање, које подразумева: Реинсталацију и конфигурацију постојеће верзије Софтвера у случају промене хардверског окружења или системског софтвера који утиче на рад Софтвера, у року од 10 радних дана од тренутка писмене најаве измене системског окружења код Наручиоца, а према ценовнику Додатног ангажмана сарадника Пружаоца услуге.
* Да, на захтев Наручиоца, изврши додатну обуку Наручиоца за коришћење нових, измењених, делова програмских модула, а према ценовнику Додатног ангажмана сарадника Пружаоца услуге.

Сервер на којем је инсталиран предметни софтвер као и радне станице раде под Linux оперативним системом и Windows оперативним системом те Наручилац нема додатних трошкова за лиценце.

**ОБАВЕЗЕ НАРУЧИОЦА**

**Члан 6.**

За успешно спровођење обавеза дефинисаних овим Уговором, Наручилац је дужан да обезбеди:

1. Да запослени код Наручиоца, односно овлашћено треће лице, користе Софтвер под условима који су дефинисани овим Уговором и на начин који је објашњен на обукама и у корисничкој документацији и дефинисан инструкцијама за администратора (који су предати Наручиоцу), што се посебно односи на план одржавања базе података;

2. Да обезбеди одговарајући хардвер и системски софтвер у свему према захтевима Пружаоца услуге, неопходан за имплементацију Софтвера;

3. Да обезбеди квалитетне везе према Интернету или другој мрежи преко које се приступа Софтверу;

4. Да обезбеди даљински приступ серверу 24 сата дневно 7 дана у недељи;

5. Да уочене проблеме у функционисању Софтвера, Наручилац доставља на уредном попуњеном одговарајућем ПИ обрасцу, који ће представљати саставни део овог Уговора;

6. Да у случају промене прописа релевантних за обављање делатности Наручиоца писмено обавести Пружаоца услуге о променама, коришћењем одговарајућег ПИ обрасца. Уз попуњен образац потребно је проследити и изворну документацију - текст прописа и пратећа тумачења, предлог за промену начина обављања пословних процеса и очекиване излазне информације из програмских модула на основу познатих улазних података;

7. Да омогући све техничке и организационе услове као и неопходне податке за обављање потребних активности;

8. Да за критичну врсту проблема у којима се очекује реакција у што краћем року обезбеди техничко лице за комуникацију.

**КОМЕРЦИЈАЛНИ УСЛОВИ**

**Члан 7.**

Спецификација комерцијалних услова дата је у следећим ставкама:

ЦЕНА ПРАВА НА НОВЕ ВЕРЗИЈЕ И ПОДРШКЕ У КОРИШЋЕЊУ СОФТВЕРА

Цена услуге одржавања интегрисаног информационог система Хелиант-Монео износи \_\_\_\_\_\_\_\_\_\_\_\_\_\_ месечно, без урачунатог пдв-а, односно \_\_\_\_\_\_\_\_\_\_\_\_ са урачунатим пдв-ом.

Плаћање се врши у року од 30 дана од дана пријема рачуна, за претходни месец.

Цена услуге одржавања интегрисаног информационог система је фиксна и неће се мењати за време трајања уговора.

ЦЕНА АНГАЖОВАЊА САРАДНИКА ПРУЖАОЦА УСЛУГЕ

Ангажовање сарадника Пружаоца услуге, ван опсега уговорених услуга, обавља се уз искључиву сагласност Наручиоца. Основ за обрачунавање су радни налози запослених Пружаоца услуге потписани од стране Наручиоца, а наплата се врши према ценовнику услуга додатног ангажмана сарадника Пружаоца услуге који је саставни део овог уговора.

Пружалац услуге је у обавези да, по склапању уговора, Наручиоцу достави ценовник Додатног ангажмана сарадника Пружаоца услуге.

**Члан 8.**

Средства за реализацију овог уговора обезбеђена су у финансијском плану за 2023.годину.

Плаћање доспелих обавеза насталих у 2023.години вршиће се до висине одобрених апропријација (средстава на позицији у финансијском плану) за ту намену, а у складу са Законом којим се уређује буџет за 2023.годину.

За део реализације који се односи на 2024.годину, реализација уговора ће зависити од обезбеђења средстава у финансијском плану за 2024.годину.

**Члан 9.**

Уговор о јавној набавци може да се измени на начин да се повећа обим набавке, с тим да вредност измене уговора мора да буде мања од 10% првобитне вредности уговора о јавној набавци добара, при чему укупна вредност измене мора да буде мања од 15.000.000 динара.

Ограничење из претходног става односи се на укупну вредност свих измена, ако се уговор мења више пута.

**ПОВЕРЉИВОСТ ИНФОРМАЦИЈА**

**Члан 10.**

Обе стране су сагласне да садржај овог Уговора сматрају поверљивим, те ниједна страна без сагласности друге неће саопштити, предати или на било који начин учинити доступним трећим лицима: документацију, модел података, апликацију, садржај базе података и/или информације добијене на основу рада система.

Пружалац услуге се обавезује да ни под којим условима, без изричите дозволе Наручиоца, неће предати, објавити, посредовати, доставити на коришћење нити копирати поверљиве податке трећем лицу.

Наручилац преузима на себе обавезу да штити приступ поверљивим информацијама које унесе у Софтвер на начин објашњен како у корисничкој документацији тако и на одржаној обуци запослених код Наручиоца као и да предузима све превентивне мере у циљу заштите и контроле приступа поверљивим подацима.

Током важења Уговора, укључујући и све његове продужетке, а затим и у току периода од 10 (десет) година након истека или раскида Уговора, уговорне стране нити њихова зависна и повезана друштва („Пријемна страна“) неће откривати поверљиве информације без претходногписаног одобрења друге стране. Поверљиве информације укључују било које информације које су дате Пријемној страни од стране друге стране, укључујући али не ограничавајући се на будући Уговор, Софтвер, прилоге и сву пратећу документацију, осим делова који су:

* познати пријемној страни пре пријема, што је поткрепљано писаним доказима;
* су откривени пријемној страни од стране треће стране која има право на такво откривање без обавезе чувања поверљивости;
* јесте или постане део јавног домена без кривице Пријемне стране;

Пријемна страна неће користити поверљиве информације у било коју сврху осим оне која је наведена у овом уговору без претходног одобрења друге стране.

Ништа у овом Уговору неће бити тумачено тако да ограничава Пријемну страну да открије Поверљиве информације уколико се то захтева законом или на основу судске одлуке или неком другом конкретном владином наредбом или захтевом, под условом да у сваком случају Пријемна страна хитно достави другој страни писмено обавештење у најкраћем року како би се другој страни омогућило да предузме радње ради заштите својих Поверљивих информација. У случају да се не добије налог за заштиту или нека друга правна заштита, или се друга страна одрекне поступања у складу са чланом будућег Уговора, Пријемна страна ће доставити само онај део Поверљивих информација које се законски захтевају на основу писаног мишљења адвоката.

Обе стране се обавезују да по испуњењу овог Уговора, односно његовог одређеног дела, врате једна другој информације у писаном/штампаном облику и сву документацију која им је предата у циљу испуњења овог Уговора, заједно са свим евентуално умноженим примерцима. Обе стране се међусобно обавезује да примерке који не буду враћени уништи, као и да онемогући коришћење истих на било који начин који није регулисан овом Уговором.

**ЗАШТИТА ПРИСТУПА**

**Члан 11.**

Наручилац изјављује и потврђује да овим Уговором није стекао никакво право самосталног вршења било каквих измена и допуна на било ком делу Софтвера, као ни право приступа изворном коду Софтера у било ком смислу и на било који начин за све време док је Софтвер у употреби код Наручиоца, односно трајно по престанку коришћења предметног Софтвера.

Наручилац је сагласан да једино лица ангажована од стране Пружаоца услуге имају право да врше измене и допуне на било ком делу Софтвера, изворном коду, структури и/или дизајну софтвера Софтвера.

Наручилац се обавезује да ће осигурати и обезбедити забрану приступа у смислу вршења измена, прилагођавања, брисања делова софтвера, затим вршења превођења, инверзног инжењеринга, декомпилације, деасемблирања и других радњи на софтверу од стране запослених или трећих лица, као и да сноси потпуну одговорност за сваку штету која настане наведеним или било којим другим неовлашћеним поступањем запослених или трећих лица од стране Наручиоца.

**ЗАШТИТА ПОДАТАКА О ЛИЧНОСТИ**

**Члан 12.**

Пружалац услуге изјављује да неће ни на који начин самостално и изван налога и инструкција које буде добио од особе овлашћене за контакт код Наручиоца, користити податке који се налазе у базама података Наручиоца, а у које буде имао увид током извршавања обавеза преузетих овим Уговором.

Пружалац услуге се обавезује да неће ни у ком случају користити податке о физичким лицима којима буде имао приступа супротно одредбама овог Уговора и закона који регулишу заштиту података о личности.

Наручилац изјављује да сноси пуну материјалну и сваку другу одговорност укључујући и судску према трећим лицима у случају настанка било какве штете због неправилног или незаконитог руковања подацима који су унети у Софтвер од стране запослених код Наручиоца, или било ког другог лица које није непосредно ангажовано од стране Пружаоца услуге.

У случају раскида уговора, односно у случају да се не закључи нови уговор по истом основу по истеку периода на који је закључен, Пружалац услуге је дужан да Наручиоцу стави на располагање базу подака која се односи на медицинску документацију насталу у периоду док је уговор био на снази.

**ВИША СИЛА**

**Члан 13.**

Случај више силе за време трајања овог Уговора, ослобађа уговорне стране од извршења обавеза по овом Уговору, уколико су оне њеним дејством заиста погођене.

Случајем више силе сматрају се догађаји и околности на које уговорне стране нису могле утицати у смислу умањења, отклањања или укидања њиховог дејства односно под вишом силом се подразумевају само они догађаји који утичу на извршавање обавеза преузетих овим уговором, а на које уговорне стране не могу или нису могли утицати, који се не могу или нису могли предвидети или који се не могу спречити или превазићи.

Уговорне стране су сагласне да нити једна уговорна страна неће преузети одговорност за губитак, претрпљену штету или неиспуњавање услова овог Уговора изазваних дејством више силе.

Уговорне стране ће писмено обавестити једна другу о појави, трајању, дејству и престанку више силе. За време трајања више силе сва права и обавезе које произилазе из овог Уговора биће суспендоване.

Уколико се извршење обавеза из овог Уговора мора одложити за више од три месеца због дејства више силе, уговорне стране су сагласне да договоре нове услове Уговора или да раскину овај Уговор.

**ОДРИЦАЊЕ ОД ОДГОВОРНОСТИ**

**Члан 14.**

Пружалац услуге и било које треће лице ангажовано од стране Пружаоца услуге неће ни у ком случају бити одговорно за било какву директну, индиректну, консеквентну, посебну или случајну, предвидиву или непредвидиву, грешку или губитак начињен Наручиоцу или трећим лицима услед руковања са Софтвером или коришћењем података из Софтвера супротно, односно различито од његове намене предвиђене овим уговором и редовним пословањем Наручиоца.

Ово се пре свега, али не искључиво, односи на:

* Последице било какве одлуке донете на бази коришћења Софтвера или података из Софтвера;
* Било какве економске, правне, лекарске, фармацеутске и друге стручне одлуке донете на бази коришћења Софтвера или података из Софтвера;
* Било какве економске, правне, лекарске, фармацеутске и друге стручне пропусте или грешке настале на бази коришћења Софтвера и података из Софтвера;
* Губитак профита, угледа и репутације, уговора, пословних прилика;
* Губитак, штету или погрешну пословну или било коју другу одлуку насталу преносом и приказом података;
* Штете настале услед прекида пословних процеса;
* Штете настале услед нестручног, погрешног, несавесног руковања Софтвером од стране Наручиоца или руковања на било који други начин који није предвиђен овим Уговором или корисничком документацијом;
* Штете настале као последица квара на хардверу, системском софтверу, даљинској вези и др.;
* на евентуалну штету која буде причињена Наручиоцу или трећим лицима услед погрешног уноса података у Софтвер од стране запослених или ангажованих лица Наручиоца;
* Све ово се односи чак и на случајеве када је Пружалац услуге био упозорен да до таквих ситуација може доћи.

**УГОВОРНА КАЗНА**

**Члан 15.**

Пружалац услуге је дужан да Наручилацу плати уговорну казну у износу од 10% од укупне вредности уговора без ПДВ-а у следећим случајевима:

* у случају неизвршења уговорних обавеза у роковима и на начин који су предвиђени уговором о јавној набавци;
* у случају неоснованог једностраног раскида уговора о јавној набавци од стране Пружаоца услуге;
* у другим случајевима неиспуњења уговорних обавеза који могу довести до угрожавања рада наручиоца и нанесу му штету.

**ФИНАНСИЈСКО ОБЕЗБЕЂЕЊЕ ЗА ДОБРО ИЗВРШЕЊЕ ПОСЛА**

**Члан 16.**

Пружалац услуге се обавезује да у тренутку закључења уговора, а најкасније у року од 7 дана од дана закључења уговора, преда Наручиоцу бланко сопствену меницу за добро извршење посла, која мора бити безусловна и платива на први позив. Меница за добро извршење посла издаје се у висини од 10% од укупне вредности уговора без ПДВ-а , са роком важности који је 30 (тридесет) дана дужи од истека рока за коначно извршење посла**.** Меница мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење, са назначеним износом од 10% .Уз меницу мора бити достављена копија картона депонованих потписа који је издат од стране пословне банке коју Пружалац услуге наводи у меничном овлашћењу и копија захтева од пословне банке која представља доказ да су менице и овлашћење регистровани код НБС**.**

Наручилац ће приложену меницу за добро извршење посла искористити у сврху наплате уговорне казне.

У случају промене лица овлашћеног за заступање, менично овлашћење остаје на снази.

Уколико Пружалац услуге не достави средство обезбеђења, Наручилац има право да раскине уговор без остављања накнадног рока Пружалац услуге.

**ЗАВРШНЕ ОДРЕДБЕ**

**Члан 17.**

Наручилац се обавезује да представницима Наручиоца, запослених и радно ангажованих од стране Наручиоца или било којим трећим лицима неће бити дозвољено да:

* Над Софтвером или било којим делом Софтвера спроводе активности нарушавања интегритета Софтвера, што пре свега али не искључиво подразумева следеће активности: резервни инжењеринг, декомпајлирање, растављање Софтвера и то без обзира на намеру или сврху предметне активности;
* Продају, препродају, изнајмљују, дистрибуирају или на било који други начин уступају Софтвер по било ком основу трећим лицима;
* Надограђују софтвер или базе података, осим алатима за конфигурацију Софтвера, који су доступни кроз сам Софтвер;
* За своје потребе додатно инсталирају или конфигуришу Софтвер осим на начин предвиђен овим Уговором;
* Да трећим лицима, без писмене сагласности Пружаоца услуге, пруже увид, врше демострације и приказ рада Софтвера.
* Пружалац услуге се обавезује да ће за потребе Наручиоца, и на његов писмени захтев, доставити одговарајуће податке из базе података Наручиоца у траженом формату.

**Члан 18.**

Пружалац услуге се обавезује да Наручиоцу пријави сваку промену до које дође у поступку испуњења уговором преузетих обавеза.

Све измене и допуне овог Уговора врше се у писменој форми

**ВРЕМЕ ВАЖЕЊА УГОВОРА**

**Члан 19.**

Уговор ступа на снагу даном потписивања и закључује се на период од 12 месеци.

Након истека периода на који је закључен, уговор се аутоматски продужава до тренутка завршетка новог поступка набавке, уколико једна од уговорних страна није писаним путем обавестила другу страну да не жели да се продужи трајање овог уговора, најкасније месец дана пре истека трајања периода на који је овај уговор закључен.

**Члан 20.**

Наручилац може раскинути уговор ако је претходно оставио Пружаоцу услуге накнадни примерени рок за испуњење уговора који не може бити дужи од 15 дана.

Поред случаја наведеног у члану 16. став 4.овог уговора, Наручилац може да раскине уговор и без остављања накнадног рока, ако га је Пружалац услуге обавестио да неће да испуни уговор, односно када је очигледно да Пружалац услуге неће моћи да испуни уговор у накнадном року.

Свака уговорна страна може раскинути овај уговор писменим путем, уз отказни рок од 15 (петнаест) дана, уколико друга уговорна страна не испуњава у целости Уговором предузете обавезе и тиме наноси штету другој уговорној страни, задржавајући право на накнаду трошкова насталих до тада у реализацији посла.

Уговор се може раскинути споразумом уговорних страна.

**Члан 21.**

Све евентуалне спорове у вези са овим уговором уговорне стране ће покушати да реше споразумно. У супротном, надлежан је суд у Зрењанину.

**Члан 22.**

Овај уговор је сачињен у 4 (четири) истоветна примерка, од којих свакој уговорној страни припадају по 2 (два) примерка.

Наручилац Пружалац услуге

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_